Steen Bocian: ”Børsen skal have en mere konkret og resultatorienteret debat”

null

Generelt Eksklusivt for kunder

Steen Bocian, der den 1. maj starter som perspektivredaktør og cheføkonom på Børsen, har en klar ambition om at flytte Børsens opinionsindhold i en anden retning. Og bringe det i en anden kontekst.



”Vi skal være endnu bedre til at sætte de temaer, som bekymrer og glæder de danske virksomheder øverst på dagsordenen – ikke blot på en snæver erhvervsdagsorden, men så det kommer ud over rampen i samfundet bredt. Derudover har jeg også en klar ambition om at bringe min analytiske baggrund i spil. Jeg kan med min økonomiske viden være med til at sætte debatten i perspektiv. Derudover kan jeg være med til at skære igennem den mediemæssige støj – det kan jeg naturligvis ikke gøre alene, men i samspil med de øvrige medarbejdere på Børsen,” siger han og tilføjer, at han gerne ser, at Børsen i relation til debatstoffet bliver i stand til at trække virksomheder af alle størrelser direkte ind i debatten.



”Vi skal have debatten ned i øjenhøjde med både ledere og ansatte i dansk erhvervsliv. Det betyder en mere konkret og resultatorienteret debat – og dermed kommer de mere principielle betragtninger til at træde lidt i baggrunden,” siger den nuværende cheføkonom i Danske Erhverv.



Den hidtidige skarpe opdeling mellem opinion og nyheder brydes ned.Hvad er det du mener, at læserne hidtil har mangler her?



Min ambition er først og fremmest, at Børsen på lederplads og i debatterne trækker på den viden, der er i huset. I et stadig mere fragmenteret mediebillede og i en fortsat mere kompleks verden, så kvalitet og indsigt afgørende, og ved at udnytte hinandens kompetencer, så har Børsen en unik mulighed for, at styrke både opinionsstoffet og nyhedsstoffet. Børsen har landets skarpeste erhvervsjournalister, og for mig har det set udefra været paradoksalt, at man ikke i højere grad har udnyttet de synergier, der er mellem opinionsstoffet og nyhedsstoffet,” siger han og fortsætter.



”Nyhedsstoffet skal naturligvis fortsat være objektivt – men jeg tror, at vi kan inspirere hinanden på tværs. Det handler jo i sidste ende om, at tilbyde læserne og seerne det skarpeste produkt – og den mest relevante debat. Det gør vi ved at samarbejde. Den præcise operationalisering har jeg ikke låst mig fast på, men jeg glæder mig til at tage fat.”



Bjarne Corydon siger, at Børsens læsere skal være sikre på, at de får et reality check, hvordan vil du sikre dette?



”Vi skal bringe Børsens medarbejderes egne kompetencer mere i spil. Den nye perspektivredaktion skal netop sikre, at Børsen en stærk base af viden om både erhvervslivet, det politiske og økonomiske. Men perspektivredaktionen skal jo ikke være en isoleret ø – samspillet med de øvrige medarbejdere bliver afgørende for, at vi kan sikre høj tilstrækkelig kvalitet. Selvom vi med Børsens mange kompetente medarbejdere i vid udstrækning kan skære gennem medietågen, så kommer det ikke til at betyde, at vi lukker os inde i en osteklokke. Vi kommer naturligvis også til at trække på eksterne kommentatorer og analytikere – og børsens debatunivers vil også i fremtiden være et helt centralt element i både avisen og på nettet. Debatten skal både give indsigt, men også kunne provokere os til at tænke nyt, ”siger Bocian, der for første gang skal arbejde for et medie og ikke sidde på den anden side af bordet og levere analyser og perspektiver til et medie som ekstern afsender.



”Jeg har takket ja til jobbet, fordi jeg gerne vil være med til at gøre Danmarks vigtigste erhvervsmedie endnu bedre og ikke mindst endnu mere relevant for erhvervslivet. Med mine 20 års erfaring fra den økonomiske debat synes jeg selv, at jeg har noget at bidrage med. Bjarne Corydons ambitioner på Børsens vegne passer rigtigt godt med, hvordan jeg gerne så Børsen udvikle sig, og da jeg fik tilbuddet om at være en del af holdet, var jeg derfor ikke i tvivl om, at det var en udfordring, som jeg ikke kunne sige nej til,” siger Bocian.

